Ups & Downs - Rájátszás 1. mérkőzés: Houston Texans - Patriots.hu
Ups & Downs - Rájátszás 1. mérkőzés: Houston Texans
2017. 01. 15. 23:38
Elkezdődött a rájátszás, és ha nem is olyan könnyen, mint azt sokan előzetesen várták, de a New England Patriots 34-16 arányban legyőzte a Houston Texanst. Nézzük, ki nyújtottak jó teljesítményt, és kik okoztak csalódást.
Julian Edelman – Edelman, aki az alapszakaszban a legtöbb passzt kapta el a csapatban, az első rájátszás meccsen is kiválóan teljesített. 8 elkapásból 137 yardot ért el, így már 76 elkapása van a playoff mérkőzéseken. Ezzel megdöntötte a franchise rekordot, amelyet korábban Wes Welker tartott 69 passzal. „Jules nagyon jó munkát végzett, mint ahogy mindig ezt teszi – mondta Brady. – Fantasztikus playmaker, nagy játékokat csinál meg azáltal, hogy képes elszakadni az emberétől. Most is csinált egy csomó ilyet. "
Dion Lewis – Bevonult az NFL történelmébe azzal, hogy ő az első játékos, aki egy rájátszás meccsen képes volt a mesterhármasra: futott, elkapott és visszahordott TD-je is volt. Játéka nagy hatással volt a mérkőzés végkimenetelére. A meccs után kritikus volt önmagával az elveszített labda miatt, amit egy visszahordásnál szórt el, nagyon közel a Pats célterületéhez, de a csapattársak, és még Bill Belichick is megvédték őt. „Dion nagyon jó a labdával a kezében – mondta az edző. – Az utóbbi években már sokszor láthattuk ezt: gyors, keményen ütközik. Lehetősége van játszani, és én boldog vagyok, hogy nálunk játszik. Nagyon keményen dolgozik. Megérdemelte.”
Logan Ryan – A negyedéves cornerback eredménysora impozáns: 7 tackle, egy sack, egy vakoldali blitz, egy vetődős interception és két elütött passzt, alighanem élete legjobb meccsét játszotta. Malcolm Butler másik oldalán kezdett, majd amikor Eric Rowe is bejött, ő ment a slotba. „Bárhol tud játszani – kívül, belül -, okos játékos, jól ütközik és képes elkapni a labdát. Nyolc évig játszottam mellette, de sohasem okozott csalódást nekem - mondta safety Duron Harmon . - Annyira örülök a sikerének, keményen megdolgozott, érte. "
David Andrews – A másodéves center elismerte a meccs után, hogy gondot okozott neki Whitney Mercilus (3 QB hit) sebessége, így a Texans nagy nyomást tudott gyakorolni Bradyre, ami elsősorban középről jött. Összesen 8 ütés került be a statisztikákba. „ Megvertük őket – mondta Jadeveon Clowney (2 QB hit). – Váltogattuk a helyünket, és az „álcázással” összezavartuk őket. "
Martellus Bennett – A veterán tight endnek kipattant néhány labda a kezéből, mindössze egy 4 yardos elkapása volt sikeres. Ő is elismerte a meccs után, hogy a dolgok nem mentek túl fényesen. „ Elkapkodtam egy kicsit néhány játékot. – mondta.- Olyan ez, mint amikor először randiznál egy olyan lánnyal, aki igazán bejön neked. Azt akarod, hogy a randi tökéletes legyen. És vagy ő lép pocsolyába, vagy neked van autóbaleseted, szóval nem jön össze… Úgy gondolom, leégtem az első randimon. Minden elég vacakul sikerült, de a nap végére mégiscsak egy nagyon klassz randi lett.”
Michael Floyd – Azok után, hogy a szezonzáró meccsen nagyon jól játszott, most két nagy hiba - Brady két interceptionje - is hozzá köthető. Az elsőnél szerencsétlenül pattant ki a kezéből a labda, a másodiknál pedig úgy tűnt, mintha nem igyekezett volna befejezni a route-ját. Egy passz interference büntetést is kapott – bár azért ez elég véleményes volt. Floyd végül 1 elkapással zárt (9 yard).
2017. 01. 15. 23:56
Isteni szerencsenek koszonhetoen eljott a tegnap, hogy eloben lathattam. Leirhatatlan.
http://p.coldline.hu/2017/01/15/2445862-20170115-frcnX4.jpg
http://p.coldline.hu/2017/01/15/2445863-20170115-bqDUvT.jpg Hozzászóláshoz jelentkezz be
2017. 01. 16. 00:39
Gratula! :) Hozzászóláshoz jelentkezz be
2017. 01. 16. 00:43
decskodecsko
Mázlista! Gratulálok! Hozzászóláshoz jelentkezz be
2017. 01. 16. 00:02
Floyd downba tételét ilyen megerőszakolt dolognak érzem.... Nem volt jó pass Bradytől az első int!
Szóval Bennett túlizgulta? :D :D
2017. 01. 16. 00:35
Up még Hogan jó volt amíg játszott, McCourty is remek volt, Ninko is jobb az idei átlagánál. Allen és a punt munka is kiváló volt.
Down még Blount, akit biztos a betegsége is hátráltatott, kevés hívás is volt rá, de nem tudta hozni az idei formáját. És Rowe is az idióta szabálytalanság miatt, ami lényegében a 4. TO volt.
Edelman viszont feltűnően fegyelmezett volt, egy droptól eltekintve nagyon jó napja volt. Hozzászóláshoz jelentkezz be
2017. 01. 16. 01:02
Ezt én is írni akartam, hogy múltkor valaki megjegyezte, hogy Edelman sokat hisztizik, amiben talán volt is igazság, de annak most nyomát se lehetett látni. Hozzászóláshoz jelentkezz be
2017. 01. 16. 05:20
Általában személyekben vagy csapatrészeknél esetleg edzőknél szokás itt felhozni a jó és a rossz részeket , de én most egy fontos dolgot emelnék ki.
Szerintem ami nagyon nagyon gond volt az első félidő végi támadás , ami nem lett TD......sajnos.
Úgy gondolom , hogy ott egy fontos Momentumot , hagytunk ki ,ami inkább lelkileg és tartásban lett volna fontos!
Akár egy ehhez hasonló helyzet fog dönteni , a következő fontos mérkőzéseknél , így remélem ezen tudunk változtatni!
Akkor pedig a négy legjobb támadósor játszik......a Vasasokkal pedig ismét egy fontos és kemény meccs várható , de GYŐZNÜNK KELL! Hozzászóláshoz jelentkezz be
2017. 01. 16. 08:57
Inkább az volt, hogy nem adtunk nekik momentumot, hanem az egy pont különbséget felvittük 4-re, szerintem helyesen. Ha nem ennyire félidő vége van nekimegyünk a negyediknek is, mert akkor, ha nem sikerül a 4., akkor is oda vannak szögezve a gólvonaluk elé, és bármi lehet, az idei védelmünkkel. Ebben az esetben viszont egyszerűen vége lett volna a félidőnek, és jó eséllyel adunk nekik egy újabb momentumot. Harmadikra látszott, hogy Blount és az O fal valószínűleg nem tudja megcsinálni, TB is sansztalan középen kedvenc pufinkkal szemben, egy passz meg mindig kockázatos azért. Úgyhogy én örültem a biztos 3 pontnak ezúttal. Hozzászóláshoz jelentkezz be
2017. 01. 16. 08:12
Lewis meg a "labdaelszórás" - ez engem kicsit bánt már régóta. Az a véleményem, hogy bizony vannak helyzetek, amikor egyszerűen nem lehet megtartani a labdát, annyian, olyan pontosan és olyan erővel érkeznek a futóra, hogy nincs az a karerő, ami meg tudná tartani a labdát. Nyilván van egy labdatartási technikája mindenkinek, amit lehet fejleszteni, de mikor 3 150 kilós védő zuhan rád nagy sebességgel, azt semmilyen kar nem tudja megállítani. Ráadásul Lewis nem egy óriás viszont sokat fut, ebbe belefér kis százalékban, hogy kiütik a kezéből a labdát. Cyrus Jonesnak ez az arány kb. 100%, de nála a labdatartási technikát érzem nem megfelelőnek. Még a szörnyeteg Lynch is "elszórt"/kiütötték a kezéből a labdákat, pedig ő másfélszer olyan széles volt, mint Lewis. Úgyhogy szerintem ez nála teljesen rendben van. Uff én beszéltem. :-) Hozzászóláshoz jelentkezz be
2017. 01. 16. 15:08
Nekem Hightower játéka is nagyon tetszett. 5 solo tackle, 3 assist és mindig ott volt a legfontosabb pillanatokban. Teljes szélességében bejátszotta a pályát, jó volt látni, hogy nagy formában van. :) Hozzászóláshoz jelentkezz be
Hozzászólás a(z) Ups & Downs - Rájátszás 1. mérkőzés: Houston Texans bejegyzéshez